भाजपा इनकी ऐसी ही बीमारियों का परमानेंट इलाज करने आई है
Narendra Modi Bengaluru Road Show Video Update - Live Updates. Folllow Karnataka Assembly Elections 2023 Latest News, Reports and Analysis On Dainik Bhaskar (दैनिक भास्कर) कर्नाटक में 10 मई को विधानसभा चुनाव होने वाले हैं। कैंपेन के आखिरी समय में प्रधानमंत्री नरेंद्र मोदी का बेंगलुरु में दो दिन का रोड शो शुरू हो चुका
कर्नाटक में 10 मई को विधानसभा चुनाव होने वाले हैं। ऐसे में प्रचार के आखिरी राउंड में पीएम नरेंद्र मोदी लगातार दो दिन से रैलियां और रोड शो कर रहे हैं। इसकी शुरुआत शनिवार से हुई। सुबह एक रोड शो के बाद पीएम ने बादामी और फिर हावेरी में जनसभा को संबोधित किया। रविवार को भी पीएम पहले रोड शो फिर रैली करेंगे।
पीएम ने बादामी की जनसभा में भ्रष्टाचार को कांग्रेस की पुरानी आदत बताया और कहा कि बीजेपी इनकी इसी बीमारी का परमानेंट इलाज करने आई है। यही नहीं प्रधानमंत्री ने जनता का समर्थन मांगते हुए कहा- कर्नाटक का ये चुनाव हमारे कैंडिडेट नहीं बल्कि बीजेपी के लिए कर्नाटक की जनता लड़ रही है।
बादामी में पीएम मोदी के भाषण की 4 बड़ी बातें...
1. कांग्रेस के पास कौन सा पंजा है जो 1 रुपए में से 85 पैसे खा जाता है?
पीएम नरेंद्र मोदी के कांग्रेस के भ्रष्टाचार के मुद्दे को उठाते हुए कहा कि, इनके पास पता नहीं कौन सा पंजा है जो 1 रुपये में से 85 पैसे खा जाता है? कांग्रेस के इन्हीं कुकर्मों के कारण हमारा देश इतने दशकों तक पिछड़ा बना रहा। यही नहीं जिन बीमारियों को कांग्रेस ने अपने बरसों के शासन में मजबूत किया अब बीजेपी उन्हीं बीमारियों का परमानेंट इलाज कर रही है।
2. कांग्रेस के चुनावी मुद्दे, सिर्फ तालाबंदी और गाली
प्रधानमंत्री ने कांग्रेस के घोषणा पत्र पर एक बार फिर से चर्चा करते हुए उसे तुष्टिकरण की राजनीति करार दिया। पीएम ने कहा - भाजपा आपके सामने कर्नाटक को नंबर-1 बनाने के लिए रोडमैप लेकर आई है। वहीं कांग्रेस ने तय किया है कि वो अपनी पुरानी आदतें नहीं छोड़ेगी। वो तुष्टीकरण, तालाबंदी और गाली को ही चुनावी मुद्दा बनाएगी। तुष्टिकरण वोटबैंक का, तालाबंदी बीजेपी की गरीब कल्याण नीतियों पर, गाली OBC और लिंगायत समाज को। कांग्रेस की इस कूटनीति से पूरा कर्नाटक नाराज है।
3. कर्नाटक में जनता ही बीजेपी के लिए चुनाव लड़ रही है
कर्नाटक चुनाव में जनता का साथ मांगने के लिए पीएम नरेंद्र मोदी ने कहा - ये चुनाव बीजेपी के लिए कर्नाटक की जनता लड़ रही है। इतना प्यार देना, इतना स्नेह देना, यह कर्नाटक के लोगों की विशेषता है। कर्नाटक का ये जोश, ये उमंग बता रही है कि यहां फिर एक बार डबल इंजन की सरकार तय है।
4. कांग्रेस का झूठ बीजेपी की आंधी में उड़ गया
पीएम ने कांग्रेस के वादों को पूरी तरह से झूठा बताया। पीएम ने हावेरी में जनता से कहा -कर्नाटक में, कांग्रेस में जो लोग हवा बनाने के लिए झूठ लेकर के चल पड़े हैं, उनका ये सारा झूठ बीजेपी की इस आंधी में उड़ गया है। अभी भी जिनको लगता है वो जरा आकर देख लीजिए।
शनिवार का रोड शो 26 किलोमीटर लंबा रहा
प्रधानमंत्री ने शनिवार को 26 किलोमीटर लंबा रोड शो साढ़े 4 घंटे में पूरा किया। इस दौरान पीएम ने 13 विधानसभा सीटों को कवर किया। रोड शो के दौरान सड़क के दोनों तरफ भाजपा समर्थकों ने प्रधानमंत्री पर फूल बरसाए। यह रोड शो न्यू थिप्पसंद्रा में केम्पे गौड़ा प्रतिमा से सुबह 10 बजे शुरू हुआ और ये दोपहर 2:30 बजे ब्रिगेड रोड के युद्ध स्मारक पर समाप्त हुआ। पार्टी ने रोड शो का नाम 'नम्मा बेंगलुरु, नम्मा हेम' (हमारा बेंगलुरु, हमारा गौरव) रखा है।
रविवार को 10.6 किलोमीटर का रोड शो करेंगे पीएम
प्रधानमंत्री रविवार को भी बेंगलुरु में ही करीब 10.6 किलोमीटर लंबा रोड शो करेंगे। इससे पहले प्रधानमंत्री का 36.6 किलोमीटर का रोड शो एक ही दिन में होना था, लेकिन बेंगलुरु की ट्रैफिक व्यवस्था को देखते हुए इसे दो दिन का कर दिया गया। 7 मई की जनसभा और रैली मिलाकर वे राज्य में कुल 16 से ज्यादा रैली कर लेंगे।
10 मई को मतदान और वोटों की गिनती 13 मई को होगी
कर्नाटक में 10 मई को मतदान होगा और वोटों की गिनती 13 मई को होगी। कर्नाटक में सीधी टक्कर भाजपा और कांग्रेस के बीच है। तीसरी ताकत JDS की चिंता छोटे दलों ने बढ़ा दी है। ये दल इन तीनों दलों के चुनावी प्रचार काे खासा प्रभावित कर रहे हैं।
राज्य में आम आदमी पार्टी, बसपा, उत्तम प्रजाकिया पार्टी, वामपंथी दल, कर्नाटक राष्ट्र समिति, कल्याण राज्य प्रगति पक्ष जैसे छोटे दलों ने बड़ी संख्या में अपने प्रत्याशी उतारे हैं। आप पिछले चुनाव में जहां सिर्फ 28 सीट पर चुनाव लड़ी थी इस बार 213 सीट पर लड़ रही है।
बसपा का पिछले चुनाव में JDS के साथ गठबंधन था, लेकिन इस बार पार्टी अकेले 137 सीटों पर चुनाव लड़ रही है। हालांकि, भाजपा और कांग्रेस की असली चिंता कर्नाटक मूल के स्थानीय छोटे दल हैं। इसी तरह कल्याण कर्नाटक क्षेत्र (बेल्लारी) में भाजपा के विधायक रहे जी. जनार्दन रेड्‌डी की पार्टी कल्याण राज्य प्रगति पक्ष ने 49 सीटों पर अपने प्रत्याशी उतारे हैं।
कर्नाटक चुनाव में PM मोदी से जुड़ी ये खबरें भी पढ़ें...
1. PM ने बेल्लारी में केरल स्टोरी फिल्म की चर्चा की
PM मोदी ने शुक्रवार को तुमकुरु में 14वीं सभा की। इससे पहले दोपहर में बेल्लारी में एक जनसभा में उन्होंने अपनी स्पीच की शुरुआत एक बार फिर बजरंगबली के जयकारे के साथ की। PM बोले- कांग्रेस को तो मेरे बजरंगबली बोलने से भी आपत्ति है। पूरी खबर पढ़ें..
2. PM बोले- ये गाली की सेंचुरी लगाने की राह पर, राहुल का जवाब - जो मैं बोलता हूं, वो मैं करता हूं
पीएम नरेंद्र मोदी ने मंगलवार को दुर्गपुर, विजयनगर और सिंधनौर में जनसभा को संबोधित किया। वहीं, राहुल ने दो रैलियां कीं। आज फिर PM ने कांग्रेसी नेताओं द्वारा उनके ऊपर की जा रही अभद्र टिप्पणी को याद करते हुए कहा- ये लोग गाली की सेंचुरी लगाने की राह पर हैं। पूरी खबर पढ़ें..
3. PM बोले- पोलिंग बूथ में बटन दबाते ही जय बजरंगबली बोलकर कांग्रेस को सजा देना
प्रधानमंत्री नरेंद्र मोदी ने बुधवार को मूडबिद्री में चुनावी सभा को संबोधित करते हुए 6 बार बजरंगबली के जयकारे लगवाए। PM ने भाषण से पहले तीन बार बजरंगबली का जयकारा लगाया, फिर कहा- जब पोलिंग बूथ में बटन दबाओ तो जय बजरंगबली बोल कर इन्हें (कांग्रेस को) सजा दे देना। पूरी खबर पढ़ें..